title: Εκτελεστικός κανονισμός (ΕΕ) 2016/1937 της Επιτροπής, της 4ης Νοεμβρίου 2016, σχετικά με την έγκριση της ουσίας cyfluthrin ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (Κείμενο που παρουσιάζει ενδιαφέρον για τον ΕΟΧ )

text:
               5.11.2016

               EL

               Επίσημη Εφημερίδα της Ευρωπαϊκής Ένωσης

               L 299/51

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1937 ΤΗΣ ΕΠΙΤΡΟΠΉΣ
   της 4ης Νοεμβρίου 2016
   σχετικά με την έγκριση της ουσίας cyfluthrin ως υπάρχουσας δραστικής ουσίας για χρήση σε βιοκτόνα του τύπου προϊόντων 18
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο των υπαρχουσών δραστικών ουσιών που πρέπει να αξιολογηθούν με σκοπό την πιθανή τους έγκριση για χρήση σε βιοκτόνα. Ο εν λόγω κατάλογος περιλαμβάνει την ουσία cyfluthrin.

               (2)

               Η ουσία cyfluthrin αξιολογήθηκε σύμφωνα με το άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3) για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της εν λόγω οδηγίας και αντιστοιχεί στον τύπο προϊόντων 18, που ορίζεται στο παράρτημα V του κανονισμού (ΕΕ) αριθ. 528/2012.

               (3)

               Η Γερμανία ορίστηκε ως αρμόδια αρχή αξιολόγησης και υπέβαλε έκθεση αξιολόγησης, μαζί με τις συστάσεις της στις 23 Δεκεμβρίου 2010.

               (4)

               Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, η γνώμη του Ευρωπαϊκού Οργανισμού Χημικών Προϊόντων για χρήση σε τύπο προϊόντων 18 διατυπώθηκε στις 16 Φεβρουαρίου 2016 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.

               (5)

               Σύμφωνα με την εν λόγω γνώμη, τα βιοκτόνα του τύπου προϊόντων 18 που περιέχουν cyfluthrin μπορεί να αναμένεται ότι ικανοποιούν τις απαιτήσεις του άρθρου 5 της οδηγίας 98/8/ΕΚ υπό τον όρο ότι τηρούνται ορισμένες προδιαγραφές και όροι σχετικά με τη χρήση τους.

               (6)

               Συνεπώς, είναι σκόπιμο να εγκριθεί η ουσία cyfluthrin για χρήση σε βιοκτόνα του τύπου προϊόντων 18, με την επιφύλαξη της συμμόρφωσης με ορισμένες προδιαγραφές και όρους.

               (7)

               Πριν από την έγκριση δραστικής ουσίας θα πρέπει να προβλέπεται εύλογο χρονικό διάστημα, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία cyfluthrin εγκρίνεται ως δραστική ουσία για χρήση σε βιοκτόνα του τύπου προϊόντων 18, με την επιφύλαξη των ειδικών προδιαγραφών και όρων που καθορίζονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Νοεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

      (3)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί ταυτοποίησης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Cyfluthrin

                  Ονομασία IUPAC:
                  (RS)-α-Κυανο-4-φθορο-3-φαινοξυβενζυλο-(1RS,3RS;1RS,3SR)-3-(2,2-διχλωροβινυλο)-2,2-διμεθυλοκυκλοπροπανοκαρβοξυλικό οξύ
                  Αριθ. ΕΚ: 269-855-7
                  Αριθ. CAS: 68359-37-5

                  955 g/kg (95,5 % κατά βάρος)

                  1 Μαρτίου 2018

                  28 Φεβρουαρίου 2028

                  18

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1.

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2.

                              Λαμβανομένων υπόψη των κινδύνων που εντοπίστηκαν για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή:

                                          α)

                                          στα επιφανειακά ύδατα και στα ιζήματα για τα προϊόντα τα οποία χρησιμοποιούνται σε οικιακούς χώρους και χώρους σταβλισμού ζώων με έκλυση λυμάτων σε εγκατάσταση επεξεργασίας λυμάτων·

                                          β)

                                          στα επιφανειακά ύδατα και στα ιζήματα για τα προϊόντα τα οποία χρησιμοποιούνται σε χώρους σταβλισμού ζώων με απευθείας έκλυση σε επιφανειακά ύδατα·

                                          γ)

                                          στα επιφανειακά ύδατα και στα ιζήματα μετά την προσθήκη κοπριάς σε γεωργικό έδαφος για τα προϊόντα τα οποία χρησιμοποιούνται σε χώρους σταβλισμού ζώων.

                              3.

                              Για τα προϊόντα που ενδεχομένως συνεπάγονται την παρουσία καταλοίπων στα τρόφιμα ή στις ζωοτροφές, εξακριβώνεται κατά πόσον είναι αναγκαίο να καθοριστούν νέα ανώτατα όρια καταλοίπων (ΑΟΚ) ή να τροποποιηθούν τα υφιστάμενα, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (2) ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (3) και λαμβάνονται τα δέοντα μέτρα μετριασμού του κινδύνου, ώστε να αποκλείεται η υπέρβαση των ισχυόντων ΑΟΚ.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.

         (2)  Κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 152 της 16.6.2009, σ. 11).

         (3)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).


title: Εκτελεστικός κανονισμός (ΕΕ) 2015/113 της Επιτροπής, της 26ης Ιανουαρίου 2015 , σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από 1ης Απριλίου έως 30 Ιουνίου 2015 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 539/2007 στον τομέα των αυγών και των αυγοαλβουμινών

text:
               27.1.2015

               EL

               Επίσημη Εφημερίδα της Ευρωπαϊκής Ένωσης

               L 20/36

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/113 ΤΗΣ ΕΠΙΤΡΟΠΉΣ
   της 26ης Ιανουαρίου 2015
   σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από 1ης Απριλίου έως 30 Ιουνίου 2015 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 539/2007 στον τομέα των αυγών και των αυγοαλβουμινών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 539/2007 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα των αυγών και των αυγοαλβουμινών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Δεκεμβρίου 2014 για την υποπερίοδο από την 1η Ιανουαρίου έως τις 31 Μαρτίου 2015 όσον αφορά ορισμένες ποσοστώσεις, μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες εν συνεχεία θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν έχουν υποβληθεί αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 539/2007 και οι οποίες πρέπει να προστεθούν στην υποπερίοδο από 1ης Απριλίου έως 30 Ιουνίου 2015 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 539/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικών ποσοστώσεων στον τομέα των αυγών και των αυγοαλβουμινών (ΕΕ L 128 της 16.5.2007, σ. 19).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1ης Απριλίου έως 30 Ιουνίου 2015
                  (σε kg ισοδύναμου αυγών με κέλυφος)

                  09.4015

                  108 000 000

                  09.4401

                  3 632 368

                  09.4402

                  9 854 500


title: Εκτελεστικός κανονισμός (ΕΕ) αριθ. 394/2014 της Επιτροπής, της 16ης Απριλίου 2014, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               17.4.2014

               EL

               Επίσημη Εφημερίδα της Ευρωπαϊκής Ένωσης

               L 115/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 394/2014 ΤΗΣ ΕΠΙΤΡΟΠΉΣ
   της 16ης Απριλίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Απριλίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 71/2013 της Επιτροπής, της 25ης Ιανουαρίου 2013 , για την τροποποίηση του κανονισμού (ΕΕ) αριθ. 206/2010 όσον αφορά την εγγραφή της Ουρουγουάης στον κατάλογο τρίτων χωρών, περιοχών ή τμημάτων τους από τις οποίες επιτρέπονται οι εισαγωγές νωπού κρέατος στην Ευρωπαϊκή Ένωση και για τη διόρθωση του εν λόγω κανονισμού όσον αφορά το υπόδειγμα κτηνιατρικού πιστοποιητικού για αιγοπρόβατα που προορίζονται για αναπαραγωγή ή παραγωγή κρέατος μετά την εισαγωγή  Κείμενο που παρουσιάζει ενδιαφέρον για τον ΕΟΧ

text:
               26.1.2013

               EL

               Επίσημη Εφημερίδα της Ευρωπαϊκής Ένωσης

               L 26/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 71/2013 ΤΗΣ ΕΠΙΤΡΟΠΉΣ
   της 25ης Ιανουαρίου 2013
   για την τροποποίηση του κανονισμού (ΕΕ) αριθ. 206/2010 όσον αφορά την εγγραφή της Ουρουγουάης στον κατάλογο τρίτων χωρών, περιοχών ή τμημάτων τους από τις οποίες επιτρέπονται οι εισαγωγές νωπού κρέατος στην Ευρωπαϊκή Ένωση και για τη διόρθωση του εν λόγω κανονισμού όσον αφορά το υπόδειγμα κτηνιατρικού πιστοποιητικού για αιγοπρόβατα που προορίζονται για αναπαραγωγή ή παραγωγή κρέατος μετά την εισαγωγή
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/ΕΟΚ και 92/65/ΕΟΚ και για την κατάργηση της οδηγίας 72/462/ΕΟΚ (1), και ιδίως το άρθρο 6 παράγραφος 1, το άρθρο 7 στοιχείο ε) και το άρθρο 13 παράγραφος 1,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (2), και ιδίως την εισαγωγική πρόταση του άρθρου 8 και το άρθρο 8 σημεία 1 και 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 206/2010 της Επιτροπής (3) καθορίζει τις απαιτήσεις κτηνιατρικής πιστοποίησης για την εισαγωγή στην Ένωση ορισμένων αποστολών ζώντων ζώων ή νωπού κρέατος. Καθορίζει επίσης τους καταλόγους τρίτων χωρών, περιοχών ή τμημάτων τους που πληρούν ορισμένα κριτήρια και από τις οποίες οι αποστολές μπορούν να εισαχθούν στην Ένωση.

               (2)

               Ο κανονισμός (ΕΕ) αριθ. 206/2010 επιτρέπει τις εισαγωγές νωπού και σιτεμένου βόειου κρέατος χωρίς οστά από ολόκληρη την Ουρουγουάη.

               (3)

               H Ουρουγουάη είναι απαλλαγμένη από τον αφθώδη πυρετό, όμως εφαρμόζει εμβολιασμό. Επομένως, η γενική κατάσταση υγείας των βοοειδών στη χώρα αυτή είναι διαφορετική από την κατάσταση της Ένωσης. Ως εκ τούτου, η Ουρουγουάη επιτρέπεται μόνο να εξαγάγει νωπό σιτεμένο κρέας χωρίς οστά που προέρχεται από βοοειδή. Οι απαιτήσεις σχετικά με τις εισαγωγές προβλέπουν ότι τα βοοειδή που προορίζονται για σφαγή για εξαγωγή νωπού κρέατος προς την Ένωση αποστέλλονται απευθείας από την εκμετάλλευση καταγωγής στο σφαγείο. Ο κανόνας αυτός αποκλείει πολλές μικρές εκμεταλλεύσεις από την παραγωγή για την αγορά της Ένωσης, δεδομένου ότι τα ζώα τους περνούν πάντα από κέντρα συγκέντρωσης ή αγορές ζώων πριν από τη σφαγή.

               (4)

               Τον Μάρτιο του 2012 ένας έλεγχος της Ένωσης επιβεβαίωσε ότι το σύστημα αναγνώρισης και καταγραφής κίνησης της Ουρουγουάης επιτρέπει σε πιστοποιούντες κτηνίατρους την επαλήθευση της προηγούμενης διαμονής των ζώων. Με αυτόν τον τρόπο το σύστημα εξασφαλίζει ότι τα ζώα έχουν παραμείνει 40 ημέρες σε μια εκμετάλλευση πριν από τη μεταφορά τους στο σφαγείο. Η Ουρουγουάη μπορεί επίσης να εγγυηθεί ότι οι ενωσιακές απαιτήσεις υγείας των ζώων για την εισαγωγή για βοοειδή που προορίζονται για σφαγή για την εξαγωγή νωπού και σιτεμένου βόειου κρέατος χωρίς οστά στην Ένωση τηρούνται ακόμη και αν τα ζώα αυτά διέρχονται από κέντρα συγκέντρωσης και/ή αγορές κρέατος πριν από τη σφαγή χάρη σε ένα σύστημα που εντοπίζει όλα τα βοοειδή μεμονωμένα ούτως ώστε να υπάρχει δυνατότητα να ανιχνευτεί η καταγωγή τους.

               (5)

               Η Ουρουγουάη κατά συνέπεια προσφέρει επαρκείς εγγυήσεις ώστε να εξασφαλίζεται ότι όλα τα βοοειδή των οποίων το κρέας προορίζεται για εξαγωγή στην Ένωση έχουν την ίδια κατάσταση υγείας όταν διέρχονται από κέντρο συγκέντρωσης (συμπεριλαμβανομένων των αγορών) στην Ουρουγουάη, πριν από τη σφαγή του. Επομένως, η εγγραφή που αντιστοιχεί στη χώρα αυτή στον κατάλογο στο παράρτημα II μέρος 1 του κανονισμού (ΕΕ) αριθ. 206/2010 θα πρέπει να προσαρμοστεί.

               (6)

               Εμφανίστηκε σφάλμα σε δύο παραπομπές στις υποσημειώσεις που περιέχονται στο μέρος II.2 του υποδείγματος πιστοποιητικού «OVI-X» που παρατίθενται στο παράρτημα I μέρος 2 του κανονισμού (ΕΕ) αριθ. 206/2010. Ως εκ τούτου, ο κανονισμός (ΕΕ) αριθ. 206/2010 πρέπει να τροποποιηθεί και να διορθωθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιητικές διατάξεις
   Στο παράρτημα II μέρος I του κανονισμού (ΕΕ) αριθ. 206/2010, η εγγραφή για την Ουρουγουάη αντικαθίσταται από το ακόλουθο κείμενο:

                  Κωδικός ISO και ονομασία τρίτης χώρας

                  Κωδικός περιοχής

                  Περιγραφή τρίτης χώρας, περιοχής ή τμήματός της

                  Κτηνιατρικό πιστοποιητικό

                  Ειδικοί όροι

                  Ημερο-μηνία λήξης(2)

                  Ημερομηνία έναρξης(3)

                  Υπόδειγμα/-τα

                  ΣΕ

                  1

                  2

                  3

                  4

                  5

                  6

                  7

                  8

                  «UY – Ουρουγουάη

                  UY-0

                  Ολόκληρη η χώρα

                  EQU

                  BOV

                  A και Ι

                  1

                  1η Νοεμβρίου 2001»

                  OVI

                  A

                  1

   Άρθρο 2
   Διορθωτικές διατάξεις
   Στο παράρτημα II μέρος 2 του κανονισμού (ΕΕ) αριθ. 206/2010, το μέρος II του υποδείγματος πιστοποιητικού «OVI-X», διορθώνεται ως εξής:

               α)

               στο σημείο II.2.8, η φράση:

                           «(1)
                              είτε [II.2.8.2.

                           είναι ζώα που προορίζονται για παραγωγή τα οποία γεννήθηκαν και εκτρέφονταν συνεχώς σε εκμεταλλεύσεις στις οποίες δεν διαγνώστηκε κανένα κρούσμα τρομώδους νόσου του προβάτου·]»

                     αντικαθίσταται από το ακόλουθο κείμενο:

                           «(2)είτε [II.2.8.2.

                           είναι ζώα που προορίζονται για παραγωγή τα οποία γεννήθηκαν και εκτρέφονταν συνεχώς σε εκμεταλλεύσεις στις οποίες δεν διαγνώστηκε κανένα κρούσμα τρομώδους νόσου του προβάτου·]»·

               β)

               στο σημείο II.2.9, η εισαγωγική φράση:
               «αποστέλλονται/απεστάλησαν(1) από την(τις) εκμετάλλευση(-εις) καταγωγής τους, χωρίς να περάσουν από καμία αγορά,»
               αντικαθίσταται από το ακόλουθο κείμενο:
               «αποστέλλονται/απεστάλησαν(2) από την (τις) εκμετάλλευση(-εις) καταγωγής τους, χωρίς να περάσουν από καμία αγορά,».

         Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιανουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 139 της 30.4.2004, σ. 322.

      (2)  ΕΕ L 18 της 23.1.2003, σ. 11.

      (3)  ΕΕ L 73 της 20.3.2010, σ. 1.


title: Εκτελεστικός κανονισμός (ΕΕ) 2017/1482 της Επιτροπής, της 17ης Αυγούστου 2017, για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας, όσον αφορά τους κωδικούς TARIC των συνεργαζόμενων παραγωγών-εξαγωγέων που δεν συμπεριλαμβάνονται στο δείγμα

text:
               18.8.2017

               EL

               Επίσημη Εφημερίδα της Ευρωπαϊκής Ένωσης

               L 214/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1482 ΤΗΣ ΕΠΙΤΡΟΠΉΣ
   της 17ης Αυγούστου 2017
   για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας, όσον αφορά τους κωδικούς TARIC των συνεργαζόμενων παραγωγών-εξαγωγέων που δεν συμπεριλαμβάνονται στο δείγμα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»),
   Εκτιμώντας τα ακόλουθα:

               (1)

               Το παράρτημα του εκτελεστικού κανονισμού (ΕΕ) αριθ. 861/2013 του Συμβουλίου (2), όπως διορθώθηκε με διορθωτικό όσον αφορά την επωνυμία δύο εταιρειών (3), καθορίζει τον κατάλογο των συνεργαζόμενων Ινδών παραγωγών-εξαγωγέων που δεν συμπεριλαμβάνονται στο δείγμα.

               (2)

               Μετά τη δημοσίευση του εκτελεστικού κανονισμού (ΕΕ) 2017/220 της Επιτροπής (4) για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου (5) για την επιβολή οριστικού δασμού αντιντάμπινγκ στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, οι πρόσθετοι κωδικοί TARIC που χορηγούνται με τον εκτελεστικό κανονισμό (ΕΕ) αριθ. 861/2013 δεν είναι πλέον ορθοί για ορισμένες εταιρείες του εν λόγω παραρτήματος. Αυτό οφείλεται στο γεγονός ότι οι ειδικοί πρόσθετοι κωδικοί TARIC θα πρέπει πλέον να αντιστοιχούν στους κωδικούς του εκτελεστικού κανονισμού (ΕΕ) 2017/220.

               (3)

               Κατά συνέπεια, το παράρτημα του εκτελεστικού κανονισμού (ΕΕ) αριθ. 861/2013 θα πρέπει να τροποποιηθεί αναλόγως.

               (4)

               Οι διορθωμένες διατάξεις θα πρέπει να εφαρμόζονται από την ημερομηνία εφαρμογής του εκτελεστικού κανονισμού (ΕΕ) 2017/220,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο πίνακας του παραρτήματος του εκτελεστικού κανονισμού (ΕΕ) αριθ. 861/2013 στον οποίο παρατίθενται οι κωδικοί TARIC για τους συνεργαζόμενους Ινδούς παραγωγούς-εξαγωγείς που δεν συμπεριλαμβάνονται στο δείγμα διορθώνεται σύμφωνα με τον ακόλουθο πίνακα:

                  «Επωνυμία εταιρείας

                  Πόλη

                  Πρόσθετος κωδικός TARIC

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Mumbai, Maharashtra

                  C190

                  Bhansali Stainless Wire

                  Mumbai, Maharashtra

                  C191

                  Chandan Steel

                  Mumbai, Maharashtra

                  C192

                  Drawmet Wires

                  Bhiwadi, Rajastan

                  C193

                  Garg Inox

                  Bahadurgarh, Haryana και Pune, Maharashtra

                  B931

                  Jyoti Steel Industries Ltd

                  Mumbai, Maharashtra

                  C194

                  Macro Bars and Wires

                  Mumbai, Maharashtra

                  B932

                  Mukand Ltd

                  Thane

                  C195

                  Nevatia Steel & Alloys

                  Mumbai, Maharashtra

                  B933

                  Panchmahal Steel Ltd

                  Dist. Panchmahals, Gujarat

                  C196 »

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 1 εφαρμόζεται από τις 10 Φεβρουαρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  ΕΕ L 240 της 7.9.2013, σ. 1.

      (3)  ΕΕ L 251 της 26.9.2015, σ. 17.

      (4)  ΕΕ L 34 της 9.2.2017, σ. 21.

      (5)  ΕΕ L 298 της 8.11.2013, σ. 1.